
12 DR.30.11.2020 

 
9. Tuan Jugah a/k Muyang @ Tambat [Lubok Antu] minta Menteri Alam Sekitar 
dan Air menyatakan bilakah kementerian membuat master plan sistem pembersihan 
sungai di kawasan Lubok Antu terutama sungai-sungai yang berpotensi dijadikan 
kawasan riadah. 

 Menteri Alam Sekitar dan Air [Dato' Tuan Ibrahim bin Tuan Man]:  Terima 
kasih Tuan Yang di-Pertua. Untuk makluman Yang Berhormat, isu pembersihan dan 
penyelenggaraan sungai ini terletak di bawah bidang kuasa kerajaan negeri. Walau 
bagaimanapun Kementerian Alam Sekitar dan Air telah pun mengambil beberapa inisiatif 
bagi membantu kerajaan negeri bagi meningkatkan kebersihan sungai.  

Untuk makluman Dewan yang mulia, kementerian telah pun mengambil 
pendekatan pengurusan sungai secara menyeluruh melalui Pelan Pengurusan 
Lembangan Sungai Bersepadu, IRBM dengan izin, Integrated River Basin Management. 
Ia merupakan satu kaedah di mana kita memberi fokus kepada empat objektif utama. 

 Pertama, memastikan air mencukupi. Yang kedua memastikan air bersih. Yang 
ketiga mengurangkan risiko banjir dan yang keempat meningkatkan pemuliharaan alam 
sekitar. Pelan IRBM ini akan dijadikan rujukan pihak berkuasa kerajaan negeri dalam 
perancangan dan pembangunan tanah di sesuatu kawasan lembangan sungai.  Untuk 
makluman Yang Berhormat, kawasan Lubok Antu ini terletak di lembangan Sungai 
Batang Lupar dan dia termasuk di bawah kajian IRBM. Untuk makluman juga bahawa 
kita telah pun mulakan kajian ini pada 25 lembangan sungai dan hingga setakat ini kita 
telah pun menyiapkan 12 lembangan sungai. 

 Sehubungan dengan itu, kita juga melaksanakan program Denai Sungai 
Kebangsaan di mana asas kepada program ini ialah untuk mengembalikan pendekatan 
nature-based solution bagi memastikan cabaran sosio alam sekitar melalui pengurusan 
dan penggunaan alam sekitar yang lestari.  Untuk makluman Yang Berhormat, program 
ini bertujuan untuk mewujudkan tanggungjawab bersama dengan pelbagai pihak seperti 
badan korporat, NGO, komuniti setempat dan sebagainya.   

Sehubungan dengan itu, kita memang meletakkan sungai yang dibangkitkan 
oleh Yang Berhormat ini sebahagian di antara kajian IRBM dan termasuk juga dalam 
program Rancangan Denai Sungai Kebangsaan. Terima kasih.  

 Timbalan Yang di-Pertua [Dato' Mohd Rashid Hasnon]: Sila soalan 
tambahan pertama, Yang Berhormat Lubok Antu.  

 Tuan Jugah a/k Muyang @ Tambat [Lubok Antu]:  Terima kasih Yang 
Berhormat Menteri atas jawapan yang diberikan. Soalan tambahan ialah memandangkan 
Batang Ai adalah salah satu daripada empangan jana kuasa elektrik di Lubok Antu dan 
di mana masa sekarang musim tengkujuh berlaku dan menyebabkan baki-baki kayu 
balak yang terapung pada masa sekarang hanyut ke hulu dan menghalang perjalanan 
orang-orang kampung dan juga tourist tempatan pergi ke tempat riadah.  

Jadi, cadangan saya kalau kementerian mengagihkan peruntukan sebabnya 
begitu banyak sekali kayu balak itu terapung dekat sana waktu itu musim tengkujuh 
begini. Saya mohon pencerahan daripada Yang Berhormat Menteri. 

 Timbalan Yang di-Pertua [Dato' Mohd Rashid Hasnon]: Sila Yang Berhormat 
Menteri. Satu minit.  

 Dato' Tuan Ibrahim bin Tuan Man: Terima kasih Yang Berhormat. Saya 
mengambil perhatian serius isu yang dibangkitkan dan insya-Allah pihak kementerian 
akan meneliti pandangan dan aduan yang telah dibawa untuk kita mencari jalan 
penyelesaian kepada isu ini bersama dengan pihak kerajaan negeri. Saya yakin bahawa 
sebenarnya isu-isu waktu musim tengkujuh, kayu-kayu yang dihanyutkan ke sungai 
terutama sungai-sungai yang menjadi laluan kepada orang kampung, memang 
mendatangkan risiko yang sangat besar terutama pada waktu malam dan sebagainya. 
Jadi sehubungan dengan itu, kementerian mengambil perhatian serius aduan tersebut 
dan insya-Allah suatu penelitian bersama kerajaan negeri akan dilaksanakan dalam 
masa terdekat. Terima kasih Yang Berhormat. 

 Timbalan Yang di-Pertua [Dato' Mohd Rashid Hasnon]: Terima kasih Yang 
Berhormat Menteri. Seterusnya saya ingin menjemput Tuan Syed Ibrahim Syed Noh, 
Yang Berhormat Ledang.  

 

 



9. Tuan Jugah a/k Muyang @ Tambat [Lubok Antu] minta Menteri Alam Sekitar dan Air menyatakan bilakah kementerian membuat master plan sistem pembersihan sungai di kawasan Lubok Antu terutama sungai-sungai yang berpotensi dijadikan kawasan riadah. Menteri Alam Sekitar dan Air [Dato' Tuan Ibrahim bin Tuan Man]: Terima kasih Tuan Yang di-Pertua. Untuk makluman Yang Berhormat, isu pembersihan dan penyelenggaraan sungai ini terletak di bawah bidang kuasa kerajaan negeri. Walau bagaimanapun Kementerian Alam Sekitar dan Air telah pun mengambil beberapa inisiatif bagi membantu kerajaan negeri bagi meningkatkan kebersihan sungai. Untuk makluman Dewan yang mulia, kementerian telah pun mengambil pendekatan pengurusan sungai secara menyeluruh melalui Pelan Pengurusan Lembangan Sungai Bersepadu, IRBM dengan izin, Integrated River Basin Management. Ia merupakan satu kaedah di mana kita memberi fokus kepada empat objektif utama. Pertama, memastikan air mencukupi. Yang kedua memastikan air bersih. Yang ketiga mengurangkan risiko banjir dan yang keempat meningkatkan pemuliharaan alam sekitar. Pelan IRBM ini akan dijadikan rujukan pihak berkuasa kerajaan negeri dalam perancangan dan pembangunan tanah di sesuatu kawasan lembangan sungai. Untuk makluman Yang Berhormat, kawasan Lubok Antu ini terletak di lembangan Sungai Batang Lupar dan dia termasuk di bawah kajian IRBM. Untuk makluman juga bahawa kita telah pun mulakan kajian ini pada 25 lembangan sungai dan hingga setakat ini kita telah pun menyiapkan 12 lembangan sungai. Sehubungan dengan itu, kita juga melaksanakan program Denai Sungai Kebangsaan di mana asas kepada program ini ialah untuk mengembalikan pendekatan nature-based solution bagi memastikan cabaran sosio alam sekitar melalui pengurusan dan penggunaan alam sekitar yang lestari. Untuk makluman Yang Berhormat, program ini bertujuan untuk mewujudkan tanggungjawab bersama dengan pelbagai pihak seperti badan korporat, NGO, komuniti setempat dan sebagainya. Sehubungan dengan itu, kita memang meletakkan sungai yang dibangkitkan oleh Yang Berhormat ini sebahagian di antara kajian IRBM dan termasuk juga dalam program Rancangan Denai Sungai Kebangsaan. Terima kasih. Timbalan Yang di-Pertua [Dato' Mohd Rashid Hasnon]: Sila soalan tambahan pertama, Yang Berhormat Lubok Antu. Tuan Jugah a/k Muyang @ Tambat [Lubok Antu]: Terima kasih Yang Berhormat Menteri atas jawapan yang diberikan. Soalan tambahan ialah memandangkan Batang Ai adalah salah satu daripada empangan jana kuasa elektrik di Lubok Antu dan di mana masa sekarang musim tengkujuh berlaku dan menyebabkan baki-baki kayu balak yang terapung pada masa sekarang hanyut ke hulu dan menghalang perjalanan orang-orang kampung dan juga tourist tempatan pergi ke tempat riadah. Jadi, cadangan saya kalau kementerian mengagihkan peruntukan sebabnya begitu banyak sekali kayu balak itu terapung dekat sana waktu itu musim tengkujuh begini. Saya mohon pencerahan daripada Yang Berhormat Menteri. Timbalan Yang di-Pertua [Dato' Mohd Rashid Hasnon]: Sila Yang Berhormat Menteri. Satu minit. Dato' Tuan Ibrahim bin Tuan Man: Terima kasih Yang Berhormat. Saya mengambil perhatian serius isu yang dibangkitkan dan insya-Allah pihak kementerian akan meneliti pandangan dan aduan yang telah dibawa untuk kita mencari jalan penyelesaian kepada isu ini bersama dengan pihak kerajaan negeri. Saya yakin bahawa sebenarnya isu-isu waktu musim tengkujuh, kayu-kayu yang dihanyutkan ke sungai terutama sungai-sungai yang menjadi laluan kepada orang kampung, memang mendatangkan risiko yang sangat besar terutama pada waktu malam dan sebagainya. Jadi sehubungan dengan itu, kementerian mengambil perhatian serius aduan tersebut dan insya-Allah suatu penelitian bersama kerajaan negeri akan dilaksanakan dalam masa terdekat. Terima kasih Yang Berhormat. Timbalan Yang di-Pertua [Dato' Mohd Rashid Hasnon]: Terima kasih Yang Berhormat Menteri. Seterusnya saya ingin menjemput Tuan Syed Ibrahim Syed Noh, Yang Berhormat Ledang.